16-åring alvorlig skadd i skiulykke
Ulykken skjedde i 20-tiden i forbindelse med organisert trening, såkalt jibbing. Gutten hoppet på en bigjump da han landet forkjært og skadet seg, sier daglig leder Fredrik Tønjum ved Eikedalen skisenter til Bergens Tidende. Skipatruljens helsepersonell kom raskt til stedet. Gutten ble deretter fløyet med luftambulanse til Haukeland universitetssjukehus i Bergen. Sykehuset opplyser sent tirsdag kveld at gutten er alvorlig skadd.
En 16 år gammel gutt ligger på sykehus med alvorlige skader etter en ulykke i Eikedalen skisenter i Kvam kommune i Hordaland tirsdag kveld.